CELEX: 32006D0101
Language: mt
Date: 2006-02-06 00:00:00
Title: Deċiżjoni tal-Kummissjoni tas- 6 ta' Frar 2006 dwar l-implimentazzjoni ta' programmi ta' stħarriġ dwar l-influwenza tat-tjur fit-tjur ta' l-irziezet u fl-għasafar selvaġġi li għandhom jitwettqu fl-Istati Membri fl-2006 (innotifikata taħt dokument numru C(2006) 251)

8.5.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  201
               
            DEĊIŻJONI TAL-KUMMISSJONI
      tas-6 ta' Frar 2006
      dwar l-implimentazzjoni ta' programmi ta' stħarriġ dwar l-influwenza tat-tjur fit-tjur ta' l-irziezet u fl-għasafar selvaġġi li għandhom jitwettqu fl-Istati Membri fl-2006
      (innotifikata taħt dokument numru C(2006) 251)
      (2006/101/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-kamp veterinarju (1), u b'mod partikolari l-Artikolu 20 tagħha,
      Billi:
      
                  (1)
               
               
                  Id-Deċiżjoni 90/424/KEE tipprevedi kontribuzzjoni finanzjarja tal-Komunità biex jitwettqu miżuri tekniċi u xjentifiċi meħtieġa għall-iżvilupp tal-leġiżlazzjoni veterinarja tal-Komunità u għall-edukazzjoni u t-taħriġ veterinarju.
               
            
                  (2)
               
               
                  Il-Kumitat Xjentifiku dwar is-Saħħa ta' l-Annimali u l-Benessri ta' l-Annimali, f' rapport tas-27 ta' Ġunju 2000 u l-opinjoni ta' l-EFSA ta' l-20 ta' Settembru 2005 dwar l-ispeċi ta' għasafar selvaġġi, irrikkomandaw li jsir stħarriġ fuq qatgħat tat-tjur tar-razzett u ta' l-għasafar selvaġġi għall-influwenza tat-tjur, b'mod partikolari sabiex tinsab il-prevalenza ta' l-infezzjonijiet bis-sottotipi H5 u H7 tal-virus ta' l-influwenza tat-tjur.
               
            
                  (3)
               
               
                  Id-Direttiva tal-Kunsill 92/40/KEE tad-19 ta' Mejju 1992 li tintroduċi miżuri Komunitarji għall-kontroll ta' l-influwenza ta' l-għasafar (2) tiddefinixxi l-miżuri ta' kontroll tal-Komunità li għandhom jiġu applikati fil-każ li jkun hemm tifqigħa ta' l-influwenza tat-tjur fit-tjur ta' l-irziezet. Madankollu, ma tipprevedix stħarriġ regolari ta' dik il-marda fit-tjur ta' l-irziezet u fl-għasafar selvaġġi.
               
            
                  (4)
               
               
                  Id-Deċiżjonijiet tal-Kummissjoni 2002/649/KE (3), 2004/111/KE (4) u d-Deċiżjoni 2005/464/KE (5) pprevedew għas-sottomissjoni ta' programmi ta' sorveljanza li jikkonċernaw l-influwenza tat-tjur mill-Istati Membri lill-Kummissjoni.
               
            
                  (5)
               
               
                  Id-Deċiżjonijiet tal-Kummissjoni 2002/673/KE (6), 2004/630/KE (7) u d-Deċiżjoni 2005/732/KE (8) approvaw il-programmi mressqa mill-Istati Membri għall-istħarriġ dwar l-influwenza tat-tjur fit-tjur ta' l-irziezet u fl-għasafar selvaġġi għall-perjodi speċifikati f'dawk il-programmi.
               
            
                  (6)
               
               
                  Matul dak l-istħarriġ il-preżenza ta' sottotipi differenti tal-viruses H5 u H7 ta' l-influwenza ta' l-għasafar b'patoġeniċità baxxa ġiet skoperta fi tjur f'diversi Stati Membri. Għalkemm il-prevalenza attwali tal-viruses ta' l-influwenza tat-tjur tista' tiġi kkunsidrata pjuttost baxxa, huwa importanti li s-sorveljanza titkompla u tiġi mtejba sabiex tinftiehem aħjar l-epidemjoloġija tal-viruses ta' l-influwenza tat-tjur b'patoġeniċità baxxa biex jiġi evitat li viruses jiċċirkolaw fil-popolazzjoni tat-tjur ta' l-irziezet mingħajr ma ħadd jinduna bihom. Ir-riżultati ta' l-istħarriġ imwettqa mill-Istati Membri kienu utli ħafna fis-sorveljanza tal-preżenza tas-sottotipi tal-virus ta' l-influwenza tat-tjur li jistgħu jippreżentaw riskju sostanzjali jekk jinbidlu f'forma li tinfirex iktar malajr. Barra minn dan, huwa xieraq li tissaħħaħ is-sorveljanza ta' l-influwenza tat-tjur billi tiġi kkunsidrata s-sitwazzjoni attwali tal-marda fl-Ewropa. L-ammont totali tal-kontribuzzjoni tal-Komunità lill-Istati Membri għal dawn l-azzjonijiet għandu jiżgura żieda fis-sorveljanza.
               
            
                  (7)
               
               
                  Skond dan, l-Istati Membri għandhom iressqu l-programmi tagħhom għall-istħarriġ dwar l-influwenza tat-tjur lill-Kummissjoni għall-approvazzjoni sabiex tkun tista' tingħata għajnuna finanzjarja mill-Komunità.
               
            
                  (8)
               
               
                  Fir-rigward tas-sorveljanza ta' l-għasafar selvaġġi, ir-riżultati minn xogħol xjentifiku li għaddej bħalissa li qegħdin jagħmluh l-EFSA u d-DĠ Ambjent għandhom jiġu kkunsidrati malli jkunu disponibbli. Dawn ir-riżultati se jintużaw biex tiġi riveduta d-Deċiżjoni preżenti.
               
            
                  (9)
               
               
                  Kull speċi naturali ta' għasafar selvaġġi li jgħixu fil-Komunità huma koperti mir-reġim ta' protezzjoni tad-Direttiva 79/409/KEE tat-2 ta' April 1979 dwar il-konservazzjoni ta' l-għasafar selvaġġi (9) u għalhekk ir-rekwiżiti ta' din id-Direttiva għandhom jiġu kkunsidrati b'mod sħiħ f'kull sorveljanza għall-influwenza tat-tjur.
               
            
                  (10)
               
               
                  Il-miżuri previsti f'din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      Sas-7 ta' Frar 2006, l-Istati Membri għandhom iressqu għall-approvazzjoni tal-Kummissjoni l-programmi għall-implimentazzjoni ta' stħarriġ dwar l-influwenza tat-tjur fit-tjur ta' l-irziezet u f'għasafar selvaġġi skond l-Anness.
      Artikolu 2
      Il-kontribuzzjoni finanzjarja tal-Komunità għall-miżuri previsti fl-Artikolu 1 għandha tkun b'rata ta' 50 % ta' l-ispejjeż imġarrba mill-Istati Membri sa massimu ta' EUR 2 000 000 għall-Istati Membri f'daqqa.
      Artikolu 3
      L-ammonti massimi għall-ispejjeż tat-testijiet li se jiġu rrimbursati, m'għandhomx jaqbżu:
      
                  
                              a)
                           
                           
                              Test ELISA:
                           
                        
               
                  EUR 1 għal kull test;
               
            
                  
                              b)
                           
                           
                              
                                 agal gel immune diffusion test:
                           
                        
               
                  EUR 1.2 għal kull test;
               
            
                  
                              c)
                           
                           
                              test HI għall-H5/H7
                           
                        
               
                  EUR 12 għal kull test;
               
            
                  
                              d)
                           
                           
                              test ta' l-iżolazzjoni tal-virus
                           
                        
               
                  EUR 30 għal kull test.
               
            
                  
                              e)
                           
                           
                              Test PCR
                           
                        
               
                  EUR 15 għal kull test.
               
            Artikolu 4
      Din id-Deċiżjoni hija indirizzata lill-Istati Membri.
      
         Magħmula fi Brussell, is-6 ta' Frar 2006.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 224, tat-18.8.1990, p. 19. Deċiżjoni kif emendata l-aħħar mid-Direttiva 2003/99/KE tal-Parlament Ewropew u tal-Kunsill (ĠU L 325, tat-12.12.2003, p. 31).
      
         (2)  ĠU L 167, tat-22.6.1992, p. 1. Direttiva kif emendata l-aħħar mill-Att ta' l-Adeżjoni ta' l-2003.
      
         (3)  ĠU L 213, 9.8.2002, p. 38.
      
         (4)  ĠU L 32, 5.2.2004, p. 20. Deċiżjoni kif emendata mid-Deċiżjoni 2004/615/KE (ĠU L 278, tas-27.8.2004, p. 59).
      
         (5)  ĠU L 164, 24.6.2005, p. 52, kif emendata l-aħħar mid-Deċiżjoni 2005/726/KE, ĠU L 273, tad-19.10.2005, p. 21.
      
         (6)  ĠU L 228, 24.8.2002, p. 27.
      
         (7)  ĠU L 287, 8.9.2004, p. 7. Id-Deċiżjoni kif emendata l-aħħar minn 2004/679/KE (ĠU L 310, tas-7.10.2004, p. 75).
      
         (8)  ĠU L 274, 20.10.2005, p. 95.
      
         (9)  ĠU L 103, 25.4.1979, p. 1. Direttiva kif l-aħħar emendata mir-Regolament (KE) Nru 807/2003 (ĠU L 122, 16.5.2003, p. 36).
      
         ANNESS
         PROGRAMMI TA' SORVELJANZA GĦALL-INFLUWENZA TAT-TJUR FIT-TJUR TA' L-IRZIEZET U FL-GĦASAFAR SELVAĠĠI LI GĦANDHOM ISIRU FL-ISTATI MEMBRI FI FRAR-DIĊEMBRU 2006
         A.   Għanijiet, rekwiżiti u kriterji ġenerali għall-istħarriġ
         A.1.   L-Għanijiet
         
                  
                     1.
                  
                  
                     Biex tiġi osservata l-inċidenza ta' l-infezzjonijiet bis-sottotipi H5 u H7 tal-virus ta' l-influwenza tat-tjur billi jiġu ripetuti eżerċizzji preċedenti ta' screening b'mod immodifikat u iktar iffukat.
                  
               
                  
                     2.
                  
                  
                     Biex titkompla s-sorveljanza għall-influwenza fl-għasafar selvaġġi għal sistema ta' twissija minn kmieni ta' tipi ta' influwenza tat-tjur li jistgħu jiġu introdotti fil-qatgħat ta' tjur ta' l-irziezet minn għasafar selvaġġi.
                  
               
                  
                     3.
                  
                  
                     Biex isir kontribut lejn l-għarfien dwar it-theddid ta' l-influwenza tat-tjur lis-saħħa ta' l-annimali mill-annimali selvaġġi.
                  
               
                  
                     4.
                  
                  
                     Biex tiġi mħeġġa konnessjoni u integrazzjoni tan-networks umani u veterinarji għas-sorveljanza ta' l-influwenza.
                  
               A.2.   Rekwiżiti u kriterji ġenerali
         
                  
                     1.
                  
                  
                     Il-ġbir ta' kampjuni mhux se jiġi estiż lil hinn mill-31 ta' Diċembru 2006.
                     Għat-tjur ta' l-irziezet, il-ġbir ta' kampjuni għandu jkopri perjodu li jkun addattat għall-perjodi ta' produzzjoni għal kull kategorija ta' tjur kif meħtieġ.
                  
               
                  
                     2.
                  
                  
                     Il-31 ta' Marzu 2007 għandha tkun id-data għas-sottomissjoni tar-riżultati finali ta' l-istħarriġ.
                  
               
                  
                     3.
                  
                  
                     L-ittestjar ta' kampjuni għandu jsir mil-Laboratorji Nazzjonali għall-influwenza tat-tjur (LN) fl-Istati Membri jew minn laboratorji oħra awtorizzati mill-awtoritajiet kompetenti u taħt il-kontroll tal-LN.
                  
               
                  
                     4.
                  
                  
                     Ir-riżultati kollha (kemm seroloġiċi kif ukoll viroloġiċi) għandhom jintbagħtu lil-Laboratorju ta' Riferenza tal-Komunità għall-Influwenza tat-Tjur (LRK) biex jinġabru flimkien. Ċirkulazzjoni tajba ta' informazzjoni għandha tkun żgurata. L-LRK għandu jipprovdi appoġġ tekniku u jżid fil-ħażna ta' reaġenti dijanjostiċi. Antiġeni għall-użu fl-istħarriġ għandu jiġi fornut lil-LN mil-LRK biex tiġi żgurata l-uniformità.
                  
               
                  
                     5.
                  
                  
                     Dak kollu li jiġi iżolat mill-virus ta' l-influwenza tat-tjur għandu jiġi mressaq lil-LRK skond il-leġiżlazzjoni tal-Komunità. Il-viruses tas-sottotip H5/H7 għandhom jiġu mressqa mingħajr dewmien u għandhom ikunu suġġetti għal testijiet ta' karatterizzazzjoni standard (nucleotide sequencing/IVPI) skond id-Direttiva 92/40/KEE. Flimkien ma' dan, l-LRK għandu jirrikjedi li s-sera pożittivi ta' l-H5 u l-H7 miġbura mill-anseriformes jiġu mressqa b'mod għama sabiex jiġi stabbilit arkivju biex jiffaċilita l-iżvilupp ta' testijiet fil-ġejjieni.
                  
               B.   Stħarriġ dwar l-influwenza tat-tjur fit-tjur ta' l-irziezet
         
                  
                     1.
                  
                  
                     Kull sejba pożittiva għandha tiġi investigata b'mod retrospettiv fl-istabbiliment u l-konklużjonijiet ta' din l-investigazzjoni għandhom jiġu rrapurtati lill-Kummissjoni u lil-LRK.
                  
               
                  
                     2.
                  
                  
                     Protokolli speċifiċi li għandhom jakkumpanjaw il-materjal li se jintbagħat lil-LRK u rapporti f'forma ta' tabelli tal-ġbir tad-data ta' l-istħarriġ għandhom jiġu pprovduti mil-LRK. Il-metodi ta' ttestjar fil-laboratorju użati għandhom jiġu indikati f'dawk it-tabelli. It-tabelli pprovduti għandhom jintużaw biex jitressqu riżultati f'dokument wieħed.
                  
               
                  
                     3.
                  
                  
                     Kampjuni tad-demm għal eżami seroloġiku għandhom jinġabru mill-ispeċi kollha tat-tjur ta' l-irziezet inklużi dawk imrobbija f'sistemi tal-beraħ, minn ta' l-inqas ħames sa 10 għasafar (minbarra papri, wiżż u summien) kull stabbiliment, u minn barrakki differenti jekk hemm iktar minn barrakka waħda preżenti fl-istabbiliment.
                  
               
                  
                     4.
                  
                  
                     Il-ġbir tal-kampjuni għandu jkun stratifikat f'kull parti mit-territorju ta' l-Istat Membru kollu, sabiex il-kampjuni jkunu jistgħu jitqiesu bħala rappreżentantivi ta' l-Istat Membru kollu, meta jitqies:
                     
                                 a)
                              
                              
                                 in-numru ta' stabbilimenti minn fejn se jsir il-ġbir ta' kampjuni (minbarra papri, wiżż u dundjani); dak in-numru għandu jiġi ddefinit sabiex tkun żgurata l-identifikazzjoni ta' għall-inqas stabbiliment wieħed infettat jekk il-prevalenza ta' l-istabbilimenti infettati hi għall-inqas 5 %, b'intervall ta' kunfidenza ta' 95 %; (ara tabella nru 1) u
                              
                           
                                 b)
                              
                              
                                 in-numru ta' għasafar li minnhom ittieħdu kampjuni minn kull stabbiliment għandu jiġi ddefinit sabiex tkun żgurata probabbilità ta' 95 % li jiġi identifikat għall-inqas għasfur pożittiv wieħed jekk il-prevalenza ta' għasafar sero-pożittivi hi ta' ≥ 30 %.
                              
                           
               
                  
                     5.
                  
                  
                     It-tifsil tal-ġbir ta' kampjuni, ibbażat fuq evalwazzjoni tar-riskju u s-sitwazzjoni speċifika ta' l-Istat Membru kkonċernat, għandu jikkunsidra:
                     
                                 a)
                              
                              
                                 It-tipi ta' produzzjoni u r-riskji speċifiċi tagħhom, għandhom ikunu mmirati lejn produzzjoni fil-beraħ, qatgħat miżmuma fil-beraħ u qatgħat privati u għandhom jiġu kkunsidrati wkoll fatturi oħra bħal etajiet varji, użu ta' l-ilma tal-wiċċ, ħajja relativament itwal, il-preżenza ta' iktar minn speċi waħda fl-istabbiliment jew fatturi oħra rilevanti
                              
                           
                                 b)
                              
                              
                                 In-numru ta' stabbilimenti tad-dundjani, tal-papri u tal-wiżż li minnhom se jinġabru kampjuni għandu jiġi ddefinit biex tkun żgurata l-identifikazzjoni għall-inqas ta' stabbiliment wieħed infettat jekk il-prevalenza ta' l-istabbilimenti infettati hi għall-inqas ta' 5 %, b'intervall ta' kunfidenza ta' 99 % (ara tabella nru 2).
                              
                           
                                 c)
                              
                              
                                 Fejn hemm numru sinifikanti ta' stabbilimenti li jipproduċu tjur tal-kaċċa, ratiti u summien preżenti fi Stat Membru dawn għandhom jiġu inklużi fil-programm. Fir-rigward tas-summien, dawk li jrabbu summien adulti (jew summien biex ibid) biss għandu jsirilhom ġbir ta' kampjuni.
                              
                           
                                 d)
                              
                              
                                 Il-perjodu ta' żmien għall-ġbir ta' kampjuni għandu jikkoinċidi mal-produzzjoni ta' l-istaġun. Madankollu, fejn xieraq, il-ġbir ta' kampjuni jista' jiġi addattat għall-perjodi oħra identifikati fuq livell lokali, fejn matul dan iż-żmien il-preżenza ta' tjur ospiti fi stabbiliment tista' tippreżenta riskju ikbar għall-introduzzjoni tal-marda.
                              
                           
                                 e)
                              
                              
                                 L-Istati Membri li għandhom jagħmlu l-ġbir ta' kampjuni għall-marda Newcastle biex iżommu l-istatus tagħhom ta' pajjiżi li ma jlaqqmux għall-marda Newcastle skond id-Deċiżjoni tal-Kummissjoni 94/327/KE (1) jistgħu jużaw dawn il-kampjuni minn qatgħat tat-tjur għat-trobbija għas-sorveljanza ta' l-anti-korpi ta' l-H5/H7.
                              
                           
               Tabella 1:
         Numri ta' stabbilimenti minn fejn se jsir ġbir ta' kampjuni ta' kull kategorija tat-tjur ta' l-irziezet (minbarra stabbilimenti tad-dundjan, tal-papri u tal-wiżż)
         
                     
                        Numru ta' stabbilimenti għal kull kategorija ta' tjur ta' l-irziezet għal kull Stat Membru
                     
                  
                  
                     
                        Numru ta' stabbilimenti minn fejn għandu jsir ġbir ta' kampjuni
                     
                  
               
                     Sa 34
                  
                  
                     Kollha
                  
               
                     35-50
                  
                  
                     35
                  
               
                     51-80
                  
                  
                     42
                  
               
                     81-250
                  
                  
                     53
                  
               
                     >250
                  
                  
                     60
                  
               Tabella 2:
         Numru ta' stabbilimenti tad-dundjan, tal-papri u tal-wiżż minn fejn għandu jsir ġbir ta' kampjuni
         
                     
                        Numru ta' stabbilimenti għal kull Stat Membru
                     
                  
                  
                     
                        Numru ta' stabbilimenti minn fejn għandu jsir ġbir ta' kampjuni
                     
                  
               
                     Sa 46
                  
                  
                     Kollha
                  
               
                     47-60
                  
                  
                     47
                  
               
                     61-100
                  
                  
                     59
                  
               
                     101-350
                  
                  
                     80
                  
               
                     >350
                  
                  
                     90
                  
               C.   Rekwiżiti speċifiċi għall-osservazzjoni ta' infezzjonijiet bis-sottotipi h5/h7 ta' l-influwenza tat-tjur fil-papri, il-wiżż u s-summien
         
                  
                     1.
                  
                  
                     Kampjuni tad-demm għat-testijiet seroloġiċi għandhom jittieħdu preferibbilment minn għasafar li jinżammu fil-beraħ fl-għelieqi.
                  
               
                  
                     2.
                  
                  
                     Minn kull stabbiliment magħżul għandhom jittieħdu 40-50 kampjun tad-demm għat-testijiet seroloġiċi.
                  
               D.   Stħarriġ dwar l-influwenza tat-tjur fl-għasafar selvaġġi
         D.1.   It-tifsil u l-implimentazzjoni ta' l-istħarriġ
         
                  
                     1.
                  
                  
                     Se tkun meħtieġa kooperazzjoni ma' l-istituzzjonijiet ta' konservazzjoni u ta' l-osservazzjoni ta' l-għasafar u ta' l-istazzjonijiet fejn l-għasafar jiġu mmarkati bi ċrieket. Fejn hu xieraq, il-ġbir tal-kampjuni għandu jsir taħt is-sorveljanza ta' staff minn dawn il-gruppi/stazzjonijiet jew minn kaċċaturi.
                  
               
                  
                     2.
                  
                  
                     Sorveljanza attiva fuq għasafar ħajjin jew ikkaċċjati se tkun immirata lejn:
                     
                                 a)
                              
                              
                                 il-popolazzjoni ta' speċi ta' għasafar selvaġġi li jippreżentaw riskju ogħla sabiex jiġu identifikati, fuq il-bażi ta':
                                 
                                             i)
                                          
                                          
                                             l-oriġini u r-rotot tal-passa;
                                          
                                       
                                             ii)
                                          
                                          
                                             in-numri ta' għasafar selvaġġi fil-Komunita; u
                                          
                                       
                                             iii)
                                          
                                          
                                             il-possibbiltà ta' kuntatt ma' tjur domestiċi.
                                          
                                       
                           
                                 b)
                              
                              
                                 l-identifikazzjoni tas-siti li qegħdin f'riskju, fuq il-bażi ta':
                                 
                                             i)
                                          
                                          
                                             siti ta' taħlit ta' numru għoli ta' għasafar tal-passa li jinvolvu speċi differenti u b'mod partikolari dawk li huma elenkati fil-Parti F;
                                          
                                       
                                             ii)
                                          
                                          
                                             qrubija mal-farms tat-tjur domestiċi; u
                                          
                                       
                                             iii)
                                          
                                          
                                             lokalizzazzjoni matul ir-rotot tal-passa.
                                          
                                       
                           Il-ġbir tal-kampjuni għandu jqis l-iskema tal-passa skond l-istaġun, li tista' tvarja fi Stati Membri differenti, u l-ispeċi ta' għasafar li huma elenkati fl-Anness F.
                  
               
                  
                     3.
                  
                  
                     Is-sorveljanza passiva ta' l-għasafar selvaġġi li jinstabu mejtin tista' timmira primarjament l-okkorrenza ta' mortalità mhux normali jew lejn tfaqqigħ sinifikanti ta' mard fi:
                     
                                 a)
                              
                              
                                 speċi ta' għasafar selvaġġi elenkati fil-Parti F u għasafar selvaġġi oħra li jgħixu f'kuntatt magħhom; u
                              
                           
                                 b)
                              
                              
                                 f'siti li jissemmew fil-punt 2 (b) (i).
                              
                           L-okkorrenza tal-mortalità f'bosta speċi fl-istess sit għandha tkun fattur ieħor li għandu jitqies.
                  
               D.2.   Proċeduri tal-ġbir tal-kampjuni
         
                  
                     1.
                  
                  
                     Għandhom jittieħdu kampjuni mill-kloaka għall-eżami viroloġiku. Flimkien ma' għasafar ’ta' l-ewwel sena’ fil-ħarifa, l-ispeċi li għandhom suxxettibbiltà għolja u iktar kuntatt mat-tjur (bħalma huma l-papri Mallard) jistgħu joffru l-ogħla ċans ta' suċċess.
                  
               
                  
                     2.
                  
                  
                     Minbarra l-kampjuni mill-kloaka jew ħmieġ frisk, għandhom ukoll jinġabru kampjuni mit-tessuti (il-moħħ, il-qalb, il-pulmuni, il-kliewi u l-imsaren) minn għasafar selvaġġi li jinstabu mejtin jew li sparawlhom għall-iżolazzjoni virali u l-analiżi molekolari (PCR). Tekniċi molekolari għandhom isiru biss f'laboratorji li jistgħu jiggarantixxu assikurazzjoni tal-kwalità u li jużaw metodi li huma rikonoxxuti mil-LRK għall-influwenza tat-tjur.
                  
               
                  
                     3.
                  
                  
                     Il-kampjuni għandhom jinġabru minn speċi differenti ta' għasafar ħajjin u ħielsa. Anseriformes (għasafar ta' l-ilma) u Charadriiformes (għasafar tax-xtut) għandhom ikunu dawk l-iktar fil-mira għall-ġbir ta' kampjuni.
                  
               
                  
                     4.
                  
                  
                     Kampjuni li fihom il-ħmieġ, jew il-ħmieġ miġbur b'attenzjoni għandhom jittieħdu minn għasafar selvaġġi li ġew minsuba, ikkaċċjati u misjuba mejtin reċentement.
                  
               
                  
                     5.
                  
                  
                     Jista' jiġi permess it-taqgħqid ta' ħames kampjuni mill-istess speċi miġbura fl-istess sit u fl-istess ħin. Meta jinġabru kampjuni f'daqqa għandu jiġi żgurat li, f'każ ta' sejba pożittiva, il-kampjuni individwali jistgħu jergħu jiġu ttestjati mill-ġdid.
                  
               
                  
                     6.
                  
                  
                     Għandha tingħata attenzjoni partikolari lill-ħażna u t-trasport tal-kampjuni. Jekk trasport rapidu fi żmien 48 siegħa lejn il-laboratorju (b'temperatura medja matul it-trasport ta' 4o Celsius) mhux garantit, il-kampjuni għandhom ikunu maħżuna u wara ttrasportati f'silġ xott f'temperatura ta' minus 70o Celsius (temperaturi bejn l-4o C u - 70o C jistgħu jintużaw biss għall-ħażna fuq tul ta' żmien qasir imma għandhom jiġu evitati kemm jista' jkun).
                  
               E.   Testijiet fil-laboratorju
         
                  
                     1.
                  
                  
                     Testijiet fil-laboratorju għandhom isiru skond il-proċeduri dijanjostiċi għall-konferma u dijanjosi differenzjali ta' l-influwenza tat-tjur stabbiliti fl-Anness III tad-Direttiva 92/40/KEE (inkluż l-eżami tas-sera minn papri u wiżż permezz tat-test tal-haemagglutination-inhibition (HI)).
                  
               
                  
                     2.
                  
                  
                     Madankollu, jekk huma previsti testijiet fil-laboratorju, mhux stabbiliti fid-Direttiva 92/40/KEE u lanqas deskritti fil-Manwal Terrestri ta' l-OIE, l-Istati Membri għandhom jipprovdu d-data ta' validità meħtieġa lil-LRK, filwaqt li jressqu l-programm lill-Kummissjoni għall-approvazzjoni.
                  
               
                  
                     3.
                  
                  
                     Is-sejbiet seroloġiċi pożittivi kollha għandhom ikunu kkonfermati mil-Laboratorji Nazzjonali għall-influwenza tat-tjur permezz ta' test tal-haemagglutination-inhibition, bl-użu ta' kampjuni indikati fornuti mil-Laboratorju ta' Referenza tal-Komunità għall-Influwenza tat-Tjur.
                     
                        H5
                     
                     
                                 a)
                              
                              
                                 Test tal-bidu bl-użu ta' Ostrich/Denmark/72420/96 (H5N2)
                                 
                              
                           
                                 b)
                              
                              
                                 Ittestjar tal-pożittivi kollha bid-Duck/Denmark/64650/03 (H5N7) biex jiġi eliminat l-anti-korp kross-reattiv N2.
                              
                           
                        H7
                     
                     
                                 a)
                              
                              
                                 Test tal-bidu bl-użu tat-Turkey/England/647/77 (H7N7)
                                 
                              
                           
                                 b)
                              
                              
                                 Ittestjar tal-pożittivi kollha bl-African Starling/983/79 (H7N1) biex jiġi eliminat l-anti-korp kross-reattiv N7.
                              
                           
               
                  
                     4.
                  
                  
                     Il-kampjuni kollha miġbura fl-istħarriġ dwar l-influwenza tat-tjur fl-għasafar selvaġġi (Kapitolu D) għandhom jiġu ttestjati kemm jista' jkun malajr bil-PCR għall-H5 iżda fi żmien gimgħatejn u f'każ ta' sejba pożittiva analiżi tas-sit tal-qasma għandha ssir kemm jista' jkun malajr biex jiġi ddeterminat jekk għandhiex l-influwenza tat-tjur b'patoġeniċità għolja (HPAI) jew influwenza tat-tjur b'patoġeniċità baxxa (LPAI) jew le.
                  
               
                  
                     5.
                  
                  
                     Sorveljanza seroloġika m'għandiex tiġi applikata għall-influwenza tat-tjur f'għasafar selvaġġi.
                  
               
                  
                     6.
                  
                  
                     L-Istati Membri għandhom jirrappurtaw lill-Kummissjoni l-kampjuni pożittivi bl-H5 u bl-H7 misjuba matul is-sorveljanza tagħhom tat-tjur ta' l-irziezet u ta' l-għasafar selvaġġi kull xahrejn. Dan hu mingħajr preġudizzju għall-obbligu ta' l-Istati Membri, stabbilit fil-leġiżlazzjoni tal-Komunità rispettiva, li jinnotifikaw każijiet ta' HPAI lill-Kummissjoni minnufih, irrispettivament mill-organiżmu li nstabet fiha.
                  
               F.   Lista proviżorja ta' speċi ta' għasafar selvaġġi li jippreżentaw riskju ogħla fir-rigward ta' l-influwenza tat-tjur (*)
         
         
                     Isem bil-Latin
                  
                  
                     Isem bil-Malti
                  
               
                     
                                 1.
                              
                              
                                 Anser albifrons
                              
                           
                  
                     Wiżża tal-maskra bajda
                  
               
                     
                                 2.
                              
                              
                                 Anser fabalis
                              
                           
                  
                     Wiżża tal-ful
                  
               
                     
                                 3.
                              
                              
                                 Anas platyrhynchos
                              
                           
                  
                     Kuluvert
                  
               
                     
                                 4.
                              
                              
                                 Anas strepera
                              
                           
                  
                     Kuluvert griż
                  
               
                     
                                 5.
                              
                              
                                 Anas acuta
                              
                           
                  
                     
                        Northern Pintail
                     
                  
               
                     
                                 6.
                              
                              
                                 Anas clypeata
                              
                           
                  
                     Papra tal-munqar wiesa'
                  
               
                     
                                 7.
                              
                              
                                 Anas penelope
                              
                           
                  
                     Silfjun (Eurasian Wigeon)
                  
               
                     
                                 8.
                              
                              
                                 Anas crecca
                              
                           
                  
                     Sarsella komuni
                  
               
                     
                                 9.
                              
                              
                                 Anas querquedula
                              
                           
                  
                     Sarsella ħamra
                  
               
                     
                                 10.
                              
                              
                                 Aythya ferina
                              
                           
                  
                     Papra komuni
                  
               
                     
                                 11.
                              
                              
                                 Aythya fuligula
                              
                           
                  
                     Papra tal-baħar
                  
               
                     
                                 12.
                              
                              
                                 Vanellus vanellus
                              
                           
                  
                     Venewwa
                  
               
                     
                                 13.
                              
                              
                                 Philomachus pugnax
                              
                           
                  
                     Gerwiel
                  
               
                     
                                 14.
                              
                              
                                 Larus ridibundus
                              
                           
                  
                     Gawwija rasha kannella
                  
               
                     
                                 15.
                              
                              
                                 Larus canus
                              
                           
                  
                     Gawwija komuni
                  
               
            (1)  ĠU L 146, tal-11.6.1994, p. 17.
         
            (*)  Din il-lista mhix lista limitattiva iżda hija intenzjonata biss biex tidentifika speċi tal-passa li jistgħu jippreżentaw riskju ogħla għall-introduzzjoni ta' l-influwenza tat-tjur fil-Komunità. Għandha tiġi aġġornata kontinwament skond ir-riżultati ta' studji xjentifiċi malli dawn ikunu disponibbli.